b'\n_START_ARTICLE_\nMil Mi-17\n_START_SECTION_\nUsporedba s Mi-8\n_START_PARAGRAPH_\nMi-17 prepoznatljiv je po smje\xc5\xa1taju repnog rotora na lijevoj strani gdje su i vrata za ulaz kao i po \xc5\xa1titnicima protiv pra\xc5\xa1ine na usisnicima zraka motora. Oplata motora je ne\xc5\xa1to kra\xc4\x87a i ne prelazi na pilotsku kabinu kao kod Mi-8. Modeli se razlikuju ovisno za koju zemlju je ra\xc4\x91ena isporuka. Kao primjer, \xc5\xa1esnaest helikoptera za \xc4\x8ce\xc5\xa1ke zra\xc4\x8dne snage isporu\xc4\x8deni 2005. godine imaju velika vrata s desne strane i bolji pomo\xc4\x87ni motor (APU) proizveden u \xc4\x8ce\xc5\xa1koj. Osam od njih na stra\xc5\xbenjem dijelu trupa ima vrata i utovarnu rampu za utovar manjih vozila.\n_START_SECTION_\nNamjena\n_START_PARAGRAPH_\nMi-17 namijenjen je za izvoz. Koristi se kao spasila\xc4\x8dki helikopter, mo\xc5\xbee biti naoru\xc5\xbean raznovrsnim asortimanom raketa, projektila i topova. Zadatke koje mo\xc5\xbee izvr\xc5\xa1avati su: napadi, zra\xc4\x8dna podr\xc5\xa1ka, elektronsko pra\xc4\x87enje i snimanje, medicinski ili spasila\xc4\x8dki. Mi-17 mo\xc5\xbee prevoziti teret, uklju\xc4\x8duju\xc4\x87i i duga\xc4\x8dke terete koji kroz zadnja vrata izlaze iz gabarita kabine kao i specijalne terete obje\xc5\xa1ene ispod helikoptera. Ovisno o namjeni, u kabini se mo\xc5\xbee prevoziti 24 putnika, 30 vojnika ili 20 ranjenika.'